
ประกาศองค์การบริหารส่วนตำบลห้วยปริก
เรื่อง  รับสมัครบุคคลทั่วไปเพื่อสรรหาและเลือกสรรเป็นพนักงานจ้าง 
---------------------------



ด้วยองค์การบริหารส่วนตำบลห้วยปริก อำเภอฉวาง จังหวัดนครศรีธรรมราช ประสงค์จะรับสมัครบุคคลเพื่อจัดจ้างเป็นพนักงานจ้าง  ฉะนั้น  อาศัยอำนาจตามความประกาศคณะกรรมการพนักงานส่วนตำบลจังหวัดนครศรีธรรมราช  เรื่อง หลักเกณฑ์เกี่ยวกับพนักงานจ้าง หมวด 4  การสรรหาและการเลือกสรรข้อ 18,19,20และ 23  ลงวันที่  26  กรกฎาคม  2547  และที่แก้ไขเพิ่มเติม  จึงประกาศรับสมัครบุคคลเพื่อการสรรหาและเลือกสรร  โดยมีรายละเอียด  ดังต่อไปนี้
1. ตำแหน่งที่เปิดรับสมัคร
- พนักงานจ้างตามภารกิจ (ผู้มีคุณวุฒิ)  
   ตำแหน่ง  ผู้ช่วยนักวิชาการศึกษา  

จำนวน  1  อัตรา  
- พนักงานจ้างตามภารกิจ (ผู้มีทักษะ)  
   ตำแหน่ง  ผู้ดูแลเด็ก (ทักษะ)  

จำนวน  3  อัตรา 
2. คุณสมบัติทั่วไป  และคุณสมบัติเฉพาะตำแหน่งของผู้มีสิทธิสมัครเข้ารับการสรรหาและเลือกสรร
2.1  คุณสมบัติทั่วไป 

1. มีสัญชาติไทย

2. มีอายุไม่ต่ำกว่าสิบแปดปีบริบูรณ์และไม่เกินหกสิบปี

3. ไม่เป็นบุคคลล้มละลาย

4. ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ  หรือ
จิตฟั่นเฟือนไม่สมประกอบ หรือ  เป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น สำหรับพนักงานส่วนตำบล

     1) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม



     2)  วัณโรคในระยะอันตราย



     3)  โรคเท้าช้างในระยะที่ปรากฏอาการ เป็นที่รังเกียจแก่สังคม



     4)  โรคติดยาเสพติดให้โทษ



     5)  โรคพิษสุราเรื้อรัง
5. ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ใน
พรรคการเมือง

6. ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สภาท้องถิ่น

7. ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำ
ความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
8. ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ
หรือหน่วยงานอื่นของรัฐ
9. ไม่เป็นข้าราชการ หรือลูกจ้างของส่วนราชการ หรือพนักงานหรือลูกจ้างของ
หน่วยงานอื่นของรัฐ รัฐวิสาหกิจ หรือพนักงานงาน หรือลูกจ้างของราชการส่วนท้องถิ่น

หมายเหตุ  ผู้ที่ผ่านการสรรหาและเลือกสรรในวันที่ทำสัญญาจ้าง  จะต้องไม่เป็นผู้ดำรงตำแหน่งทางการเมือง  กรรมการพรรคการเมือง  เจ้าหน้าที่ในพรรคการเมือง  ผู้บริหารท้องถิ่น  คณะผู้บริหารท้องถิ่น  สมาชิกสภาท้องถิ่น  ข้าราชการหรือลูกจ้างส่วนราชการ  พนักงานหรือลูกจ้างของหน่วยงานอื่นของรัฐ  รัฐวิสาหกิจ  หรือพนักงานหรือลูกจ้างของราชการส่วนท้องถิ่น  และต้องนำใบรับรองแพทย์  ซึ่งออกให้ไม่เกิน
1 เดือน  และแสดงว่าไม่เป็นโรคต้องห้ามตามประกาศกำหนดโรคที่เป็นลักษณะต้องห้ามสำหรับข้าราชการหรือพนักงานส่วนท้องถิ่นมายื่นด้วย
2.2  คุณสมบัติเฉพาะสำหรับตำแหน่ง  ลักษณะงานและอัตราค่าตอบแทน

ผู้สมัครสอบตำแหน่งใดจะต้องเป็นผู้มีคุณสมบัติเฉพาะสำหรับตำแหน่ง  ตามบัญชีลักษณะงาน  คุณสมบัติเฉพาะตำแหน่งและอัตราค่าตอบแทนของพนักงานจ้าง  รายละเอียดตามแนบท้ายประกาศ(ผนวก ก.)


3. การรับสมัคร
   3.1  วันเวลาและสถานที่รับสมัคร


     1.  ผู้สนใจติดต่อขอรับใบสมัครได้ ณ  ที่ทำการองค์การบริหารส่วนตำบลห้วยปริก ตำบลห้วยปริก อำเภอฉวาง จังหวัดนครศรีธรรมราช  ตั้งแต่บัดนี้เป็นต้นไป  ในวันและเวลาราชการ  หรือสอบถามรายละเอียดได้ที่หมายเลขโทรศัพท์ 0-7552-0434 หรือดูรายละเอียดที่ www.HUAIPRIK.GO.TH 



    2.  การสมัครสอบให้ผู้ประสงค์จะสมัครสอบยื่นใบสมัครพร้อมหลักฐานด้วยตนเองต่อเจ้าหน้าที่รับสมัคร ณ ที่ทำการองค์การบริหารส่วนตำบลห้วยปริก ตำบลห้วยปริก อำเภอฉวาง จังหวัดนครศรีธรรมราช  ในระหว่างวันที่  12 – 23  มีนาคม  2561  ในวันและเวลาราชการ



3.2  หลักฐานที่ต้องยื่นพร้อมใบสมัคร


ผู้สมัครจะต้องยื่นใบสมัครสอบด้วยตนเอง โดยกรอกรายละเอียดในใบสมัครให้ถูกต้องและครบถ้วน พร้อมทั้งนำเอกสารฉบับจริงและสำเนารับรองความถูกต้อง อย่างละ 1 ชุด มายื่นในวันสมัครสอบ ดังต่อไปนี้
1) สำเนาวุฒิการศึกษา 


จำนวน  1  ฉบับ

2) รูปถ่ายหน้าตรง ไม่สวมหมวก และไม่ใส่แว่นตาดำ ขนาด 1 นิ้ว 
และให้ผู้สมัครเขียนชื่อ สกุล ไว้ด้านหลังรูปถ่ายด้วยตัวบรรจง

จำนวน  3  รูป
3) สำเนาทะเบียนบ้าน


จำนวน  1  ฉบับ

4) สำเนาบัตรประจำตัวประชาชน

จำนวน  1  ฉบับ
5) ใบรับรองแพทย์ที่แสดงว่าไม่เป็นโรคต้องห้ามตามที่คณะกรรมการกลาง
พนักงานส่วนตำบลกำหนด ซึ่งออกไม่เกิน 1 เดือน นับตั้งแต่วันตรวจร่างกายจนถึงวันสมัครสอบ
6) สำเนาใบสำคัญทหารกองเกิน (ส.ค.9) เฉพาะผู้สมัครที่เป็นเพศชาย    จำนวน  1 ฉบับ
7) เอกสารอื่นๆเช่นหลักฐานการเปลี่ยนชื่อ นามสกุล ทะเบียนสมรส (ถ้ามี)
ทั้งนี้  ในหลักฐานทุกฉบับ  ให้ผู้สมัครเขียนคำรับรองสำเนาถูกต้องและลงชื่อกำกับไว้ด้วย
8) หนังสือรับรองการทำงานจากนายจ้างหรือหน่วยงาน ซึ่งระบุถึงลักษณะงานที่ได้ปฏิบัติ  ไม่ต่ำกว่า  5  ปี (ตำแหน่งผู้ดูแลเด็ก (ทักษะ))
3.3  ค่าธรรมเนียมในการสมัครสอบ
    ผู้สมัครสอบต้องเสียค่าธรรมเนียมสมัคร คนละ  100  บาท (หนึ่งร้อยบาทถ้วน)


    ค่าธรรมเนียมสอบจะไม่จ่ายคืนให้เมื่อได้ประกาศรายชื่อว่าเป็นผู้มีสิทธิเข้าสอบแล้ว เว้นแต่

มีการยกเลิกการสอบครั้งนั้นทั้งหมด เนื่องจากมีการทุจริตหรือส่อไปในทางทุจริต จึงจ่ายคืนค่าธรรมเนียมสอบแก่ผู้สมัครสอบเฉพาะผู้ที่มิได้มีส่วนเกี่ยวข้องกับการทุจริตหรือส่อไปในทางทุจริตนั้นได้

3.4  เงื่อนไขในการสมัคร


       ผู้สมัครเข้ารับการสรรหาและเลือกสรรจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งตรงตามที่ประกาศรับสมัครสอบจริง และจะต้องกรอกรายละเอียดต่าง ๆ ในใบสมัคร พร้อมทั้งยื่นหลักฐานในการสมัครให้ถูกต้องครบถ้วน ในกรณีที่มีการผิดพลาดอันเกิดจากผู้สมัครไม่ว่าด้วยเหตุผลใดๆหรือคุณวุฒิการศึกษาไม่ตรงตามคุณสมบัติเฉพาะสำหรับตำแหน่งที่สมัครอันเป็นผลทำให้ผู้สมัครไม่มีสิทธิสมัครตามประกาศรับสมัครดังกล่าว  หากตรวจสอบพบเมื่อใด  ให้ถือว่าการรับสมัครและการได้เข้ารับการสรรหาและเลือกสรรครั้งนี้เป็นโมฆะสำหรับผู้นั้นตั้งแต่ต้น
  

4.  การประกาศรายชื่อผู้มีสิทธิรับการประเมินสมรรถนะ  และกำหนดวัน เวลา สถานที่ในการประเมินสมรรถนะ  
4.1  องค์การบริหารส่วนตำบลห้วยปริก  จะประกาศรายชื่อผู้มีสิทธิรับการประเมินสมรรถนะในวันที่  27 มีนาคม  2561  ณ ที่ทำการองค์การบริหารส่วนตำบลห้วยปริก  และทางwww.HUAIPRIK.GO.TH
4.2  องค์การบริหารส่วนตำบลห้วยปริกจะประเมินสรรถนะในวันที่  30  มีนาคม  2561  เวลา  10.00 น. เป็นต้นไป  ณ ที่ทำการองค์การบริหารส่วนตำบลห้วยปริก  
  

5.  หลักเกณฑ์และวิธีการสรรหาและเลือกสรร
    องค์การบริหารส่วนตำบลห้วยปริก  จะดำเนินการสรรหาและเลือกสรรบุคคลเพื่อเป็นพนักงานจ้างโดยยึดหลักสมรรถนะ  ความเท่าเทียมในโอกาส  และประโยชน์ของทางราชการเป็นสำคัญ  ด้วยกระบวนการที่ได้มาตรฐานยุติธรรม  และโปร่งใส  เพื่อรองรับการตรวจสอบตามแนวทางการบริหารกิจการบ้านเมืองที่ดี  และมีเกณฑ์การเลือกสรรบุคคลเพื่อปฏิบัติงาน  ดังนี้
5.1  ทดสอบความรู้ความสามารถทั่วไป (ภาค ก)
คะแนน  100  คะแนน 

ทดสอบความรู้ความสามารถที่ต้องการ  ตามแนวทางที่ระบุไว้ในมาตรฐานกำหนดตำแหน่ง  โดยวิธีสอบข้อเขียน (รายละเอียดตามผนวก ข) แนบท้ายประกาศนี้

5.2  ทดสอบความรู้ความสามารถเฉพาะตำแหน่ง (ภาค ข)
คะแนน  100  คะแนน
ทดสอบความรู้ความเข้าใจหรือความคิดเห็นเกี่ยวกับงานในตำแหน่งโดยเฉพาะ    โดยวิธีสอบข้อเขียน (รายละเอียดตามผนวก ข) แนบท้ายประกาศนี้
5.3  ทดสอบความรู้ความเหมาะสมกับตำแหน่ง (ภาค ค)
คะแนน  100  คะแนน
ทดสอบความรู้ความเหมาะสมกับตำแหน่ง  โดยคำนึงถึงระดับความรู้ความสามารถที่ต้องการของแต่ละตำแหน่ง  จากประวัติส่วนตัว  ประวัติการศึกษา  ประวัติการทำงาน  พฤติกรรมที่ปรากฏต่อผู้อื่นของผู้เข้าสอบ  ประสบการณ์  ท่วงที่วาจา  อุปนิสัย  อารมณ์  ทัศนคติ  จริยธรรม  และคุณธรรม  การปรับตัว  การเข้าร่วมกับผู้ร่วมงาน  รวมทั้งสังคมและสิ่งแวดล้อม  ความคิดริเริ่มสร้างสรรค์  ปฏิภาณไหวพริบ  และบุคลิกภาพอย่างอื่นเป็นต้น  โดยวิธีการสอบสัมภาษณ์  


6.  หลักเกณฑ์การตัดสิน


      ผู้ที่ถือว่าเป็นผู้ผ่านการเลือกสรรจะต้องเป็นผู้ที่ได้รับคะแนนในการประเมินสมรรถนะไม่ต่ำกว่าร้อยละ 60 โดยการดำเนินการจัดจ้างจะเป็นไปตามลำดับคะแนนที่สอบได้

7.  การประกาศรายชื่อและการขึ้นบัญชีรายชื่อผู้ผ่านการเลือกสรร


     องค์การบริหารส่วนตำบลห้วยปริก  จะประกาศรายชื่อผู้ผ่านการเลือกสรรตามลำดับคะแนนสอบที่ได้  ในวันที่  3  เมษายน  2561  ณ  องค์การบริหารส่วนตำบลห้วยปริก  และทาง www.HUAIPRIK.GO.TH  โดยบัญชีรายชื่อดังกล่าวให้เป็นอันยกเลิกหรือสิ้นสุดผลไปเมื่อเลือกสรรครบกำหนด 1 ปี  นับตั้งแต่วันขึ้นบัญชี  หรือนับแต่วันประกาศรับสมัครในตำแหน่งที่มีลักษณะงานเดียวกันนี้ใหม่แล้วแต่กรณี 


ผู้ใดได้รับการขึ้นบัญชีรายชื่อผู้ผ่านการเลือกสรร  ถ้ามีกรณีอย่างใดอย่างหนึ่งดังต่อไปนี้  ให้เป็นอันยกเลิกการขึ้นบัญชีรายชื่อผู้นั้นในบัญชีรายชื่อผู้ผ่านการเลือกสรรได้  คือ
(1) ผู้นั้นได้ขอสละสิทธิการจ้าง
(2) ผู้นั้นไม่มารายงานตัวเพื่อขอรับการจ้างภายในเวลาที่กำหนด
8.  การขึ้นบัญชีผู้ผ่านการเลือกสรร
การขึ้นบัญชีผู้ผ่านการสรรหาและเลือกสรร  จะเรียงลำดับที่จากผู้ที่ผ่านการสรรหาและเลือกสรรที่มีคะแนนสูงสุดลงมาตามลำดับ  ในกรณีที่ผู้ผ่านการเลือกสรรได้คะแนนรวมเท่ากัน  ให้ผู้ที่ได้คะแนนภาคความรู้ความเหมาะสมกับตำแหน่ง (ภาค ค)มากกว่าเป็นผู้ที่อยู่ในลำดับสูงกว่า  หากได้คะแนนภาคความรู้ความเหมาะสมกับตำแหน่ง (ภาค ค)เท่ากัน  ให้ผู้ที่ได้คะแนนภาคความรู้ความสามารถเฉพาะสำหรับตำแหน่ง (ภาค ข) เป็นผู้ที่อยู่ในลำดับสูงกว่า  หากได้คะแนนภาคความรู้ความสามารถเฉพาะสำหรับตำแหน่ง (ภาค ข) เท่ากันอีก  ให้ผู้ที่ได้รับเลขประจำตัวสอบก่อนเป็นผู้ที่อยู่ในลำดับที่สูงกว่า

9.  การจ้างพนักงานจ้าง
9.1  พนักงานจ้างผู้ผ่านการสรรหาและเลือกสรร  จะได้รับการจ้างตามลำดับที่ในบัญชี
รายชื่อผู้ผ่านการสรรหาและเลือกสรรโดยการทำสัญญาจ้างมีระยะเวลาการจ้างตามบัญชีลักษณะงาน  คุณสมบัติเฉพาะตำแหน่งและอัตราค่าตอบแทนพนักงานจ้าง
9.2  ถ้าผู้ผ่านการสรรหาและเลือกสรรถึงลำดับที่  ที่ได้รับการจ้างมีวุฒิการศึกษาสูงกว่าที่กำหนดไว้ตามประกาศนี้  จะนำมาใช้เพื่อเรียกร้องสิทธิใดๆ  เพื่อประโยชน์ของตนมิได้
องค์การบริหารส่วนตำบลห้วยปริก  ดำเนินการสรรหาและเลือกสรรในรูปแบบของคณะกรรมการโดยยึดหลัก สมรรถนะ  ความรู้ความสามารถ  ความอุตสาหะ  ความเสมอภาค  และความเป็นธรรม  อย่าหลงเชื่อหรือยอมเสียทรัพย์สินให้แก่บุคคลหรือกลุ่มบุคคลหรือผู้ที่อ้างว่าสามารถช่วยเหลือให้สอบได้  และหากผู้ใดทราบเกี่ยวกับการแอบอ้างหรือทุจริตเพื่อให้สอบได้  โปรดแจ้งคณะกรรมการดำเนินการสรรหาและเลือกสรรพนักงานจ้างทราบ  เพื่อจะได้ดำเนินการตามกฎหมายต่อไป    


    จึงประกาศให้ทราบโดยทั่วกัน





ประกาศ  ณ  วันที่  26  กุมภาพันธ์  พ.ศ. 2561

(ผนวก ก.)
บัญชีลักษณะงาน คุณสมบัติเฉพาะตำแหน่ง และอัตราค่าตอบแทนพนักงานจ้าง
แนบท้ายประกาศรับสมัครพนักงานจ้าง  ลงวันที่  26  กุมภาพันธ์  2561
ประเภทพนักงานจ้าง  พนักงานจ้างตามภารกิจ (ประเภทคุณวุฒิ)
ตำแหน่ง 
        ผู้ช่วยนักวิชาการศึกษา
ค่าตอบแทน  
15,000  บาท  หรือตามที่คณะกรรมการพนักงานส่วนตำบลจังหวัดนครศรีธรรมราช ให้ความเห็นชอบ 
 หน้าที่และความรับผิดชอบหลัก


ปฏิบัติงานในฐานะผู้ปฏิบัติงานระดับต้น ที่ต้องใช้ความรู้  ความสามารถทางวิชาการในการทำงาน  ปฏิบัติเกี่ยวกับงานด้านการศึกษา  ภายใต้การกำกับ  แนะนำ  ตรวจสอบ  และปฏิบัติงานอื่นตามที่ได้รับมอบหมาย


โดยมีลักษณะงานที่ปฏิบัติในด้านต่างๆ  ดังนี้
1. ด้านการปฏิบัติการ
1.1  ศึกษา  วิเคราะห์ข้อมูลเกี่ยวกับการศึกษา  เพื่อเป็นข้อมูลประกอบการพัฒนางาน
ด้านการศึกษาทั้งในระบบ  นอกระบบ  การศึกษาพิเศษการศึกษาตามอัธยาศัยและที่เกี่ยวข้อง
1.2  ศึกษา  วิเคราะห์  วิจัยเบื้องต้น  เพื่อประกอบการจัดทำข้อเสนอนโยบายแผน
มาตรฐานการศึกษา  หลักสูตร  แบบเรียน  ตำรา  สื่อการเรียนการสอน  สื่อการศึกษา  การผลิตและพัฒนาสื่อนวัตกรรมและเทคโนโลยี  การส่งเสริมสนับสนุนการจัดการศึกษา
1.3  ศึกษา  วิเคราะห์  ข้อมูลเกี่ยวกับการจัดตั้ง  การยุบรวมสถานศึกษาเพื่อประกอบการ
พิจารณาจัดตั้ง  หรือยุบสถานศึกษาได้อย่างมีประสิทธิภาพ
1.4  จัดทำแผน/โครงการต่างๆ เพื่อส่งเสริมสนับสนุนการจัดการศึกษา  ศาสนา 
ศิลปวัฒนธรรม
1.5  ร่วมวางแผนอัตรากำลังครูและบุคลากรทางการศึกษา  ตามหลักเกณฑ์และเงื่อนไข
ที่กำหนด  เพื่อให้บุคลากรที่มีความรู้ความสามารถตรงตามความต้องการของสถานศึกษาและเพียงพอต่อการจัดการศึกษา
1.6  ดำเนินการเกี่ยวกับงานทะเบียน  เอกสารด้านการศึกษา  และทะเบียนประวัติครู
และบุคลากรทางการศึกษา  รวมทั้งปรับปรุงให้ทันสมัย  เพื่อเป็นหลักฐานอ้างอิงและให้การส่งเสริมสนับสนุนการจัดการศึกษา
1.7  ส่งเสริมสนับสนุนการจัดการศึกษา  ทั้งในระบบ  นอกระบบ  การศึกษาพิเศษ
การศึกษาตามอัธยาศัย  เพื่อการให้จัดการศึกษามีคุณภาพและมาตรฐาน
1.8  ติดตาม  ประเมินผลการดำเนินงาน  กิจกรรมและสรุปผลด้านการศึกษา  วิเคราะห์
วิจัย  เพื่อพัฒนางานด้านการศึกษา
1.9  ตรวจสอบความถูกต้อง  เรียบร้อยของผลงานทางวิชาการของครูหรือบุคลากรทาง
การศึกษา  เพื่อเสนอขอประเมินวิทยฐานะของครูและบุคลากร
1.10 ประสานและร่วมดำเนินการเรื่องการพิจารณาเลื่อนขั้นเงินเดือน  ค่าตอบแทน
หรือเครื่องราชอิสริยาภรณ์ต่างๆ เพื่อสร้างขวัญกำลังใจและความก้าวหน้าให้กับครูและบุคลากรทางการศึกษาในสังกัด 
1.11 ประสาน  ส่งเสริมสนับสนุนด้านการศึกษาและการจัดสรรพัสดุอุปกรณ์หรือ
งบประมาณสนับสนุนโรงเรียน  เช่น  งานอาหารกลางวัน  อาหารเสริม  นม  คอมพิวเตอร์  กิจกรรมสันทนาการ ฯลฯ เพื่อให้เด็กๆ  ในพื้นที่ได้รับการศึกษาที่เหมาะสมและเกิดการพัฒนาที่มีประสิทธิภาพสูงสุด
-2-

1.12 ประสาน  ตรวจสอบ  ดูแลศูนย์พัฒนาเด็กเล็กให้ได้มาตรฐาน  เพื่อดูแลให้เด็ก
ในท้องถิ่นมีการเติบโตที่ถูกต้องและมีการพัฒนาการที่ดีสมวัย
1.13 จัดทำโครงการ  ส่งเสริมการเรียนรู้ของชุมชนด้านการศึกษา  การสร้าง
อาชีพ  กีฬา  ศาสนา  วัฒนธรรม  และภูมิปัญญาท้องถิ่นเพื่อให้เด็กๆ  ในท้องถิ่นเกิดการเรียนรู้  ความสามัคคีและรักษาไว้ซึ่งมรดกล้ำค่าของท้องถิ่น
1.14 การศึกษา  และติดตามเทคโนโลยีองค์ความรู้ใหม่ๆ  กฎหมาย  และระเบียบ
ต่างๆ  ที่เกี่ยวข้องกับงานการศึกษา  เพื่อนำมาประยุกต์ใช้ในการปฏิบัติงานได้อย่างมีประสิทธิภาพสูงสุด
2. ด้านการวางแผน

 วางแผนการทำงานที่รับผิดชอบ  ร่วมดำเนินการวางแผนการทำงานของหน่วยงานหรือโครงการเพื่อให้การดำเนินงานเป็นไปตามเป้าหมายผลสัมฤทธิ์ที่กำหนด
3. ด้านการประสานงาน
3.1  ประสานการทำงานร่วมกันทั้งภายในและภายนอกทีมงานหรือหน่วยงาน  เพื่อให้
เกิดความร่วมมือและผลสัมฤทธิ์ตามที่กำหนดไว้
3.2  ชี้แจ้งและรายละเอียดเกี่ยวกับข้อมูล  ข้อเท็จจริง  แก่บุคคลหรือหน่วยงานที่
เกี่ยวข้อง  เพื่อสร้างความเข้าใจหรือความร่วมมือในการดำเนินงามตามที่ได้รับมอบหมาย
4. ด้านการบริการ
4.1  จัดการส่งเสริมการศึกษา  เช่น  จัดนิทรรศการ  กิจกรรม  พิพิธภัณฑ์ทางการศึกษา
และ  แหล่งเรียนรู้  เพื่อให้การบริการความรู้และบริการทางด้านศึกษาและวิชาชีพแก่ประชาชนอย่างทั่วถึง
4.2  ผลิตคู่มือ  แนวทางการอบรม  เอกสารทางวิชาการ  รวมทั้งให้คำแนะนำปรึกษา
เบื้องต้นแก่นักเรียน  นิสิต  นักศึกษาและชุมชน  ประชาชนทั่วไป
4.3  ดำเนินการจัดการประชุมสัมมนาวิชาการนานาชาติ  จัดประชุมอบรมและสัมมนา
เกี่ยวกับการแนะแนวการศึกษาและวิชาชีพ  เพื่อส่งเสริมความรู้ความเข้าใจและให้แนวทางการศึกษาและแนวทางการเลือกอาชีพที่เหมาะสมกับบุคคลทั่วไป
4.4  เผยแพร่การศึกษา  เช่น  จัดรายการวิทยุ  โทรทัศน์  เขียนบทความ  จัดทำวารสาร  
สื่ออิเล็กทรอนิกส์  เอกสารต่างๆ  รวมทั้งการใช้เทคโนโลยีทางการศึกษาอื่นๆ  เพื่อให้ความรู้ด้านการศึกษาการแนะแนวการศึกษาและวิชาชีพ  อย่างทั่วถึงและมีคุณภาพ
4.5  จัดเก็บข้อมูลเบื้องต้น  ทำสถิติ  ปรับปรุง  หรือจัดทำฐานข้อมูลหรือระบบ
สารสนเทศที่เกี่ยวกับงานการศึกษาเพื่อให้สอดคล้องและสนับสนุนภารกิจของหน่วยงาน  และใช้ประกอบการพิจารณากำหนดนโยบายแผนงาน  หลักเกณฑ์  มาตรการต่างๆ  
คุณสมบัติเฉพาะสำหรับตำแหน่ง
· ได้รับปริญญาตรีหรือคุณวุฒิอย่างอื่นที่เทียบได้ในระดับเดียวกัน  ในสาขาวิชาหรือทาง
ศึกษา  ศึกษาศาสตร์  หรือในสาขาวิชาหรือทางอื่นที่  ก.จ, ก.ท.  หรือ  ก.อบต.  รับรองให้บรรจุและแต่งตั้งเป็นพนักงานครูหรือข้าราชการครูได้
ระยะเวลาการจ้าง  ทำสัญญาจ้างคราวละไม่เกิน 4 ปี  หรือตามที่คณะกรรมการพนักงานส่วนตำบลจังหวัดนครศรีธรรมราช ให้ความเห็นชอบ 
สิทธิประโยชน์       ตามประกาศมาตรฐานทั่วไปเกี่ยวกับพนักงานจ้าง
(ผนวก ข.)
ขอบเขตเนื้อหา วิชา สอบข้อเขียนในการสรรหาและเลือกสรร
ในตำแหน่ง  ผู้ช่วยนักวิชาการศึกษา
------------------------------------------

1. ภาคความรู้ความสามารถทั่วไป (ภาค ก.) (คะแนนเต็ม 100 คะแนน)
เป็นการทดสอบโดยข้อสอบแบบปรมัย  โดยคำนึงถึงระดับความรู้ความสามารถที่ต้องการตามตำแหน่ง1.1  วิชาความสามารถในการศึกษา  วิเคราะห์  และสรุปเหตุผล  (คะแนน  25  คะแนน)
(1)  ความสามารถในการสรุปความ  หรือจับประเด็นในข้อความเรื่องราว
(2)  ความสามารถในการวิเคราะห์เหตุการณ์หรือสรุปเหตุผลทางการเมือง  เศรษฐกิจหรือสังคม
(3)  ความสามารถในการหาแนวโน้มหรือความเปลี่ยนแปลงที่น่าจะเป็น ตามข้อมูลหรือสมมุติฐาน
(4)  ความสามารถในการวิเคราะห์และสรุปเหตุผลอย่างอื่น  เช่น  สรุปเหตุผลเกี่ยวกับตัวเลข  และข้อมูลต่างๆ  การคิดสรุปหาเหตุผล  และอุปมาอุปไมย
1.2  วิชาภาษาไทย  (คะแนน  25  คะแนน)
    เป็นการทดสอบความรู้ความสามารถในการใช้ภาษา  โดยการอ่านจับใจความ  การสรุปความ  การตีความ  การขยายความจากข้อความสั้นๆ  หรือบทความ  และให้พิจารณาเลือกใช้ภาษาในรูปแบบต่างๆ  จากคำหรือกลุ่มคำ  ประโยคหรือข้อความสั้นๆ  การเรียงความ  การสะกดคำ  การแต่งประโยค  และคำศัพท์
1.3  วิชาพื้นฐานในการปฏิบัติราชการ  (คะแนน  50  คะแนน)
       เป็นการทดสอบความรู้เกี่ยวกับกฎหมายที่เกี่ยวข้องกับงานการปฏิบัติราชการ  ดังต่อไปนี้
(1) พระราชบัญญัติระเบียบการบริหารราชการแผ่นดิน พ.ศ. 2534 และที่แก้ไขเพิ่มเติม  จนถึงปัจจุบัน
(2) พระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมจนถึงปัจจุบัน
(3) พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542  
(4) พระราชบัญญัติบริหารงานบุคคล  พ.ศ. 2542
(5) พระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ.2542  และที่แก้ไขเพิ่มเติมจนถึงปัจจุบัน
(6) พระราชบัญญัติการอำนวยความสะดวกในการพิจารณาอนุญาตของทางราชการ  พ.ศ.2558
(7) พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546
(8) ระเบียบสำนักนายกรัฐมนตรี ว่าด้วยงานสารบรรณ พ.ศ. 2526 และที่แก้ไขเพิ่มเติมจนถึงปัจจุบัน
(9) ประกาศคณะกรรมการมาตรฐานการบริหารงานบุคคลท้องถิ่น  เรื่อง  มาตรฐานทางคุณธรรมและจริยธรรมของข้าราชการ  พนักงาน  และลูกจ้างขององค์กรปกครองส่วนท้องถิ่น  ลงวันที่  26  มิถุนายน  2546
(10) ประกาศคณะกรรมการกลางพนักงานส่วนตำบล  เรื่อง  มาตรฐานทั่วไปเกี่ยวกับวินัยและการรักษาวินัย  และการดำเนินการทางวินัย  ลงวันที่  22  สิงหาคม  2544
(11) ค่านิยมหลัก  12  ประการ  ตามนโยบายคณะรักษาความสงบแห่งชาติ
รัฐธรรมนูญแห่งราชอาณาจักรไทย พ.ศ. 2550
2. ภาคความรู้ความสามารถที่ใช้เฉพาะตำแหน่ง (ภาค ข) (คะแนนเต็ม 100 คะแนน)
  

  เป็นการทดสอบความรู้ความสามารถในทางที่จะใช้การปฏิบัติงานในหน้าที่ของตำแหน่งโดยเฉพาะ  โดยวิธีสอบข้อเขียนแบบปรมัย  ในเรื่องดังต่อไปนี้
  
2.1  พระราชบัญญัติข้อมูลข่าวสารของทางราชการ พ.ศ. 2540
           
2.2  พระราชบัญญัติการศึกษาแห่งชาติ พ.ศ. 2542  และที่แก้ไขเพิ่มเติม

  
2.3  พระราชบัญญัติส่งเสริมการศึกษานอกระบบและการศึกษาตามอัธยาศัย  พ.ศ. 2551


  
2.4  พระราชบัญญัติระเบียบข้าราชการครูและบุคลากรทางการศึกษา  พ.ศ. 2547  และที่แก้ไขเพิ่มเติม

 
2.5  ความรู้ด้านการตรวจสอบและติดตามประเมินผลการจัดการศึกษา

 
2.6  ความรู้ด้านการพัฒนาการศึกษา

 
2.7  นโยบายของรัฐบาลที่เกี่ยวข้องกับการศึกษา
 
2.8  ความรู้เกี่ยวกับงานตามลักษณะงานและคุณสมบัติเฉพาะสำหรับตำแหน่ง
(ผนวก ก.)
บัญชีลักษณะงาน คุณสมบัติเฉพาะตำแหน่ง และอัตราค่าตอบแทนพนักงานจ้างแนบท้าย
แนบท้ายประกาศรับสมัครพนักงานจ้าง  ลงวันที่  26  กุมภาพันธ์  2561
ประเภทพนักงานจ้าง  พนักงานจ้างตามภารกิจ (ประเภททักษะ)
ตำแหน่ง 
        ผู้ดูแลเด็ก (ทักษะ)
ค่าตอบแทน  
        9,400  บาท  รวมกับเงินเพิ่มค่าครองชีพชั่วคราวตามอัตราที่ทางราชการกำหนด
        หรือตามที่คณะกรรมการพนักงานส่วนตำบลจังหวัดนครศรีธรรมราชให้ความเห็นชอบ 
หน้าที่ความรับผิดชอบ

ปฏิบัติหน้าที่เกี่ยวกับการจัดประสบการณ์เรียนรู้ การส่งเสริมการเรียนรู้ พัฒนาผู้เรียน ปฏิบัติงานทางวิชาการของศูนย์พัฒนาเด็กเล็ก เด็กอนุบาลและปฐมวัย โดยจะต้องผ่านการเตรียมความพร้อมและพัฒนาการอย่างเข้มก่อนแต่งตั้งให้ดำรงตำแหน่ง ให้มีความพร้อมทั้งด้านร่างกาย อารมณ์จิตใจ สังคมและสติปัญญาตามหลักสูตรการศึกษาปฐมวัย ปฏิบัติงานในศูนย์พัฒนาเด็กเล็กให้เป็นไปตามมาตรฐานที่เกี่ยวข้องและปฏิบัติงานอื่นที่ได้รับมอบหมายจากผู้บังคับบัญชา
ลักษณะงานที่ปฏิบัติ

1.  ปฏิบัติงานเกี่ยวกับการจัดประสบการณ์การเรียนรู้ และส่งเสริมการเรียนรู้ของผู้เรียนด้วยวิธีการที่หลากหลาย โดยเน้นผู้เรียนเป็นสำคัญ
2.  จัดอบรมสั่งสอนและการจัดกิจกรรมเพื่อพัฒนาผู้เรียนให้มีคุณลักษณะที่พึงประสงค์และคุณลักษณะตามวัย
3.  ปฏิบัติงานวิชาการของศูนย์พัฒนาเด็กเล็ก
4.  ปฏิบัติงานเกี่ยวกับการจัดระบบการดูแลช่วยเหลือผู้เรียน
5.  ปฏิบัติงานความร่วมมือกับเครือข่ายการพัฒนาเด็กปฐมวัย
6.  ปฏิบัติงานอื่นตามที่ได้รับมอบหมาย
คุณสมบัติเฉพาะสำหรับตำแหน่งผู้ดูแลเด็ก (ทักษะ)
กำหนดลักษณะงานและคุณสมบัติเฉพาะสำหรับตำแหน่งโดยใช้ทักษะเฉพาะของบุคคล  ซึ่งจะต้องเป็นผู้ที่มีความรู้ ความสามารถ และทักษะในงานที่จะปฏิบัติไม่ต่ำกว่า 5 ปี และทักษะของบุคคลดังกล่าวจะต้องสาสมารถพิสูจน์ให้เห็นถึงความมีทักษะในงานนั้นๆ โดยมีหนังสือรับรองการทำงานจากนายจ้างหรือหน่วยงาน ซึ่งระบุถึงลักษณะงานที่ได้ปฏิบัติหรือมีการทดสอบทักษะเฉพาะบุคคลด้วยการทดลองปฏิบัติ
ระยะเวลาการจ้าง  ทำสัญญาจ้างคราวละไม่เกิน 4 ปี  หรือตามที่คณะกรรมการพนักงานส่วนตำบลจังหวัดนครศรีธรรมราช ให้ความเห็นชอบ 
สิทธิประโยชน์       ตามประกาศมาตรฐานทั่วไปเกี่ยวกับพนักงานจ้าง
(ผนวก ข.)
ขอบเขตเนื้อหา วิชา สอบข้อเขียนในการสรรหาและเลือกสรร
ในตำแหน่ง  ผู้ดูแลเด็ก (ทักษะ)
------------------------------------------

1. ภาคความรู้ความสามารถทั่วไป (ภาค ก.) (คะแนนเต็ม 100 คะแนน)
เป็นการทดสอบโดยข้อสอบแบบปรมัย  โดยคำนึงถึงระดับความรู้ความสามารถที่ต้องการตามตำแหน่ง1.1  วิชาความสามารถในการศึกษา  วิเคราะห์  และสรุปเหตุผล  (คะแนน  25  คะแนน)
(1)  ความสามารถในการสรุปความ  หรือจับประเด็นในข้อความเรื่องราว
(2)  ความสามารถในการวิเคราะห์เหตุการณ์หรือสรุปเหตุผลทางการเมือง  เศรษฐกิจหรือสังคม
(3)  ความสามารถในการหาแนวโน้มหรือความเปลี่ยนแปลงที่น่าจะเป็น ตามข้อมูลหรือสมมุติฐาน
(4)  ความสามารถในการวิเคราะห์และสรุปเหตุผลอย่างอื่น  เช่น  สรุปเหตุผลเกี่ยวกับตัวเลข  และข้อมูลต่างๆ  การคิดสรุปหาเหตุผล  และอุปมาอุปไมย
1.2  วิชาภาษาไทย  (คะแนน  25  คะแนน)
    เป็นการทดสอบความรู้ความสามารถในการใช้ภาษา  โดยการอ่านจับใจความ  การสรุปความ  การตีความ  การขยายความจากข้อความสั้นๆ  หรือบทความ  และให้พิจารณาเลือกใช้ภาษาในรูปแบบต่างๆ  จากคำหรือกลุ่มคำ  ประโยคหรือข้อความสั้นๆ  การเรียงความ  การสะกดคำ  การแต่งประโยค  และคำศัพท์
1.3 วิชาพื้นฐานในการปฏิบัติราชการ  (คะแนน  50  คะแนน)
       เป็นการทดสอบความรู้เกี่ยวกับกฎหมายที่เกี่ยวข้องกับงานการปฏิบัติราชการ  ดังต่อไปนี้
(1.) พระราชบัญญัติระเบียบการบริหารราชการแผ่นดิน พ.ศ. 2534 และที่แก้ไขเพิ่มเติมจนถึงปัจจุบัน
(2.) พระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมจนถึงปัจจุบัน
(3.)  พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542  
(4.)  พระราชบัญญัติบริหารงานบุคคล  พ.ศ. 2542
(5.)  พระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ.2542  และที่แก้ไขเพิ่มเติมจนถึงปัจจุบัน
(6.) พระราชบัญญัติการอำนวยความสะดวกในการพิจารณาอนุญาตของทางราชการ  พ.ศ.2558
(7.)  พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546
(8.) ระเบียบสำนักนายกรัฐมนตรี ว่าด้วยงานสารบรรณ พ.ศ. 2526 และที่แก้ไขเพิ่มเติมจนถึงปัจจุบัน
(9.) ประกาศคณะกรรมการมาตรฐานการบริหารงานบุคคลท้องถิ่น  เรื่อง  มาตรฐานทางคุณธรรมและจริยธรรมของข้าราชการ  พนักงาน  และลูกจ้างขององค์กรปกครองส่วนท้องถิ่น  ลงวันที่  26  มิถุนายน  2546
(10.) ประกาศคณะกรรมการกลางพนักงานส่วนตำบล  เรื่อง  มาตรฐานทั่วไปเกี่ยวกับวินัยและการรักษาวินัย  และการดำเนินการทางวินัย  ลงวันที่  22  สิงหาคม  2544
(11.) ค่านิยมหลัก  12  ประการ  ตามนโยบายคณะรักษาความสงบแห่งชาติ
รัฐธรรมนูญแห่งราชอาณาจักรไทย พ.ศ. 2550

2. ภาคความรู้ความสามารถที่ใช้เฉพาะตำแหน่ง (ภาค ข) (คะแนนเต็ม 100 คะแนน)
  

  เป็นการทดสอบความรู้ความสามารถในทางที่จะใช้การปฏิบัติงานในหน้าที่ของตำแหน่งโดยเฉพาะ  โดยวิธีสอบข้อเขียนแบบปรมัย  ในเรื่องดังต่อไปนี้
  2.1  พระราชบัญญัติข้อมูลข่าวสารของทางราชการ พ.ศ. 2540
            2.2  พระราชบัญญัติการศึกษาแห่งชาติ  พ.ศ.2542 และที่แก้ไขเพิ่มเติม


  2.3  หลักสูตรการศึกษาปฐมวัย  พุทธศักราช 2546

  2.5  จิตวิทยาเกี่ยวกับเด็กอายุ 3 – 5  ปี

 2.6  ความรู้ด้านการพัฒนาการศึกษา

 2.7  ความรู้เกี่ยวกับงานตามลักษณะงานและคุณสมบัติเฉพาะสำหรับตำแหน่ง
